1970's Boheemse Trou Inspirasie met moderne elemente- Mooi Troues
Met opgewondenheid deel ons die 1970's geïnspireerde Boheemse trou inspirasie met jou. Ons is gek oor die tema van die fotosessie. Dit is so speels, maar nogsteeds 'n formele gevoel tot dit. Neon kleurskakerings was ook groot in die 1970's. Hierdie kleure begin stadig maar seker weer 'n terugkeer te maak.
Rabbits Trail was verantwoordelik vir die skryfbehoeftes in die gestileerde fotosessie. Sy is ook een van Mooi Troues se goedgekeurde skryfbehoeftes bydraers. Die ontwerp wat sy vir die fotosessie gemaak het is pragtig. Pas so mooi in by die res van die kleurskakerings en dekor van die fotosessie. Uitgedroogde blomme gemeng met vars blomme hou dinge interessant. Die kleurskakerings van die dekor is alles redelik neutraal. Die neon lig teken gee die fotosessie 'n lekker speelse gevoel.
Boheemse trou dekor is baie populêr regoor die wêreld en nou in Suid-Afrika. Dit is 'n tendens wat al 'n hele tyd aan die gang is, maar jy begin dit nou meer sien. Jy sal dit nie sonder fantastiese diensverskaffers kan doen nie. Besoek Mooi Troues se Trougids vir die beste diensverskaffers vir jou troudag. Geniet hierdie 1970's geïnspireerde Boheemse trou inspirasie hieronder.
Liandri Lensley Photo & Film het die fotosessie gereël en die beste span betrek. Na die hele span deel geword het, het elk hulle eie inspirasie en idees ook gedeel, sodat ons almal kreatief op dieselfde bladsy kon wees. Elke spanlid het haar talente gebruik en saam het ons hierdie droom/ visie 'n realiteit gemaak.
Boheemse troues is al 'n ruk lank baie groot oorsee. Dit het eers die laaste jaar of twee in Suid-Afrika populêr geword. Die 1970's hippie era se modes het bekend gestaan vir klere en trourokke wat 'n indruk gemaak het. Groot, los moue en rompe, kreatiewe kant patrone, groot kleurvolle oorbelle en 'n "funky" hoed. Dit het 'n prentjie van 'n bruid geskep as sorgeloos, vry en avontuurlustig, maar steeds klassiek en romanties.
Elke bruidspaar verdien om sorgeloos, vry en spesiaal te voel op hulle troudag en ook uit te sien vir hulle avonture saam in die toekoms. Die huidige omstandighede van die wêreld het baie negatiewe gevolge, maar dit kon nog nooit die liefde oorwin nie. In die 1970's het "neon" ook 'n simbool van hoop geskep en so het ons ook gebruik gemaak van 'n pragtige pienk neon teken.
Verder het ons ook inspirasie gekry van populêre temas tans in Suid-Afrika se trou industrie, Tendense soos terracotta, neutrale kleure en ander helder kleure. Kleure soos geel, asook pampas grasse, gedroogde blomme en om die blomme nog meer uniek te maak – ingevoerde rose van Kenia wat "Cafe Latte's" genoem word.
Die driehoek trou-boog en driehoekige troukoek is ook gekombineer met die boho tema. Die driehoek simboliseer hoe twee mense "een" word. Ons fokus weer op die liefde tussen twee mense en so begin Suid-Afrikaners ook besef dat 'n groot troue nie altyd 'n moet is nie.
Elke diensverskaffer is so talentvol, gesog in die industrie en baie kreatief. Dit was 'n eer gewees om saam met elke persoon te werk. Die pandemie het mense se lewens omgekeer en dit was so lekker om weer bietjie iets positief en kreatief te doen saam met nog passievolle en kreatiewe mense. Hierdie diensverskaffers kan op staat gemaak word om op jou groot dag hulle beste te gee in dit waarin hulle goed is!
Yana en Hj, ons modelle en bruidspaar vir die dag, het in die grendeltydperk 'n klein troue gehad met slegs familielede. Op die dag van die fotosessie was hulle al 2 maande getroud gewees. Hj kon nie sy oë afhou van sy mooi bruid nie en ons kon op hierdie manier hulle 2 maande huweliksherdenking nog meer spesiaal maak. Verder was dit so spesiaal om ten spyte van die huidige omstandighede en maskers dra, as kreatiewe mense steeds bymekaar uit te kom, mekaar beter te leer ken en liefde in sy suiwerste vorm te ervaar!
Ons gestileerde fotosessie was by die Culture Barn in Johannesburg. Die Culture Barn het vir daardie week dekor stukke beskikbaar gestel van (Reserved Exclusive) vir ons om te gebruik. Ons het gebruik gemaak van die pou boheems stoel om 'n paar mooi foto's van die troukoek te neem en so bietjie iets anders gedoen as die tipiese "bruid hou die koek vas" foto.
Verder het ons 'n driehoek boog gebruik van Yster houdt. Dit simboliseer hoe twee mense "een" word. Die hout boë is ook besig om al hoe meer populêr te word in Suid-Afrika.
Die tafel is gedek met verskillende skakerings van terracotta en neutrale potjies wat rose ingehad het, Mostert geel servette en pragtige, kontemporêre Mostert kleur wyn glase.
Die dag het vlot verloop, maar sonder hierdie kreatiewe en hardwerkende span sou dit nie moontlik gewees het nie. Ons het slegs drie ure gehad om grimering en hare te doen, die blomme te doen, die tafels te dek, twee verskillende rokke aan te trek en foto's en video te neem. Die tyd het omtrent verby gevlieg en alles het perfek uitgedraai!
Ek het afgekom op Culture Barn se Instagram post oor die "Colour Block" week en dadelik geweet dit is die perfekste idee vir die kleur pallet van die gestileerde fotosessie.
Die populêre kleurskema tans in Suid-Afrika is terracotta en neutrale kleure. Die Culture Barn venue het 'n kleur-blok week gehad wat hulle die een muur van hulle studio 'n terracotta kleur geverf het. Zavion Kotze het ook 'n installering gedoen van ligte geel gedroogde blommetjies wat van die dak af gehang het. Die terracotta en geel was dus ons basis van kleure. Verder het ons op 'n Mostert geel, neutrale kleure en pienk besluit, om die kleur pallet uniek te maak.
Hj Cronje (die bruidegom) het sy pak aangetrek wat hy aangehad het die dag wat hy getroud is.
Yana se twee rokke is gemaak deur Elli-Nicole Bridal. Ek het Elli-Nicole gebel en sy het vertel dat sy besig is om 'n rok te maak wat perfek sal werk met die 1970's tema. Ons het later ook besluit om 'n tweede rok deel te maak van die fotosessie. Vir variasie en kreatiwiteit van die 1970's af te wys.
Die eerste rok het die groot, los moue en romp verteenwoordig met 'n moderne aanslag, terwyl die tweede rok 'n meer tradisionele bruidsrok snit gehad, maar die kant patrone op die rok, gepaard met 'n lekker boho hoed – was elke boho bruid se droom trourokke.
'n Troue is 'n feesviering van liefde, twee wat een word en saam hulle nuwe lewe van avonture aanpak. Sommige Suid-Afrikaners dink nog aan "elope" as om saam weg te hardloop en nie vir jou ouers daarvan te vertel nie. 'n Intieme troue kan net so spesiaal wees soos 'n groot troue. Op die ou end van die dag gaan dit oor julle liefde vir mekaar. Jy kan steeds 'n intieme troue hê met die belangrikste mense in jou lewe daar om getuienis te lewer (dis nie nodig om jou ma se niggie se ouma te nooi nie).